Netflix og Nintendo måske sammen om Zelda-serie - Tweak.dk
Netflix og Nintendo måske sammen om Zelda-serie
Nintendo har haft kolossal succes med spilserier som Zelda, Super Mario og så videre, og streamingtjenesten Netflix har haft stor succes med deres egenproducerede serier. Nu lyder rygterne på, at de to firmaer har indgået et samarbejde, der skal ende ud i en serie om netop Zelda.
Ifølge The Wall Street Journal, der har opsnappet nyheden, kommer serien, ligesom spillene, til at handle om drengen Link, der skal redde Hyrule og Princess Zelda. Stilen bliver meget lig "Game of Thrones", men i en noget mere familievenlig stil.
Nyheden er endnu ikke kommenteret af hverken Netflix eller Nintendo, men vi følger op, når vi ved mere.
Skrevet af Mads den 7. Feb 2015. Nyheden er læst 769 gang(e).